kardosdrur/scandi-wiki huggingface dataset:
Messingoksen

Messingoksen, også kaldt Kobberoksen og Falaris' okse, var et torturinstrument og en henrettelsesmetode fra antikken. Indretningen var lavet af messing eller kobber og var formet som en hul oksefigur som den dødsdømte blev lukket inde i. Messingoksen blev så varmet op over bål for at offeret indeni blev brændt ihjel. Kobberoksens hoved skulle have været udformet sådan at røgen kom ud af næseborene og smerteskrigene fra offeret lød som hylene fra en rasende okse.

Historie 

Messingoksen har sin oprindelse i fortællingen om den grusomme tyran Falaris som herskede i den græske by Akragas (Agrigento) på Sicilien fra omkring 565 til 549 f. Kr. Falaris skulle angiveligt have fået messingkunstneren Perillios fra Athen til at lave oksen, men da den var færdig, blev kunstneren selv beordret til at teste dens interiør. Efter at Falaris blev styrtet, blev også han dræbt i selvsamme messingokse.

Det er også flere beretninger om at romerne brugte denne metode til at dræbe kristne martyrer som den kristne general Eustachius, som i følge legenden blev stegt levende i en messingokse sammen med kone og børn.

Den romerske satiriker Lukian af Samosata fra 100-tallet er den første, som har givet en detaljerede beskrivelse af brugen af messingoksen.

I middelalderen opstod tvivl om de gamle fortællinger og tro på at de kunne stamme fra historier om offerkulten omkring den kanaaneiske gud Molok som fønikerne havde indført på Sicilien.

Søren Kierkegaard indleder værket Enten-Eller med en metaforisk sammenligning af et ophold i Falaris' okse med digtersjælens kvaler.

Se også 
 Jernjomfru

Noter

Eksterne links 
 Om Falaris og oksen (på engelsk) 
 Lukian af Samosatas tekst om Falaris og oksen (på engelsk)
 Middelalderfremstilling af martyrer i oksen

Henrettelse
Tortur
Lettre de cachet

Lettres de cachet er i fransk historie betegnelsen for en del af de kongebreve, der anvendtes i landet før den Franske Revolution.

I modsætning til de almindelige befalinger, der udstedtes i åbne breve med det store kongelige segl og skulle indregistreres af de franske domstole (parlamenter), var de lukkede breve med det lille kongelige segl, underskrevne med kongens navn, almindeligvis skrevne af en høj embedsmand og kontrasignerede af en minister.

Betegnelsen bruges første gang 1560. De anvendtes ofte til fængsling af personer, som regeringen ikke mente at kunne ramme ad lovens vej; politiet havde hyppigt sådanne arrestordrer liggende uden navn, så de kunne udfyldes efter behag.

I enevældetiden blev det almindeligt, at lettres de cachet overlodes indflydelsesrige privatmænd til brug mod deres uvenner og lignende.

Eksterne henvisninger 

Frankrigs historie
Træskibs-sammenslutningen

Træskibs Sammenslutningen (TS) er en landsforening stiftet 1971 i Roskilde med det formål at fremme bevarelsen af ældre brugsfartøjer, herunder øge standarden for sømandskab, vedligeholdelse og sikkerhed ved fartøjernes brug, samt medvirke til, at fartøjerne bevares under videst mulig hensyntagen til deres kulturhistoriske værdi.

I dag (2017) organiserer TS små 500 ældre brugsfartøjer, eller materialeægte kopier af sådanne, fra den mindste jolle over damp-isbrydere til de største 3-mastede skonnerter og fuldriggere. I dag fungerer TS-fartøjerne som fritidsfartøjer, passagerfartøjer eller andre erhvervsfartøjer. TS fartøjerne er hjemmehørende i omkring 120 havne i hele Danmark.

Nogle af skibene er stadig i erhvervsdrift og godkendt til sejlads med passagerer, og hvert år sejler over 30.000 gæster en tur på et gammelt dansk erhvervsskib i de danske farvande. Flere hundrede tusinde mennesker besøger hvert år havne i forbindelse med veteranskibstræf og stævner landet over.

Det ældste TS-fartøj er jagten Jensine af Haderslev, der er bygget i 1852. En fjerdedel af TS-fartøjerne er over 100 år gamle.

Opgaven med at vedligeholde den sejlende kulturarv i Danmark varetages fortrinsvis af private ejere, der ejer mellem 60 og 70 % af skibene. Omkring 10 % ejes af kulturhistoriske museer. Omkring 10% er stadig registreret som erhvervsskib, og endelig – og med en stigende tendens – skønnes det at mellem 10 - 20 % af skibene drives af foreninger.

Træskibs Sammenslutningen har et samarbejde med over 100 danske havne.

I Norge findes Forbundet KYSTEN, som er en søsterforening.

Eksterne henvisninger 
 Foreningens hjemmeside

Foreninger fra Danmark
Etableret i 1971
Roskilde
Camille Desmoulins

Camille Desmoulins (født 2. marts 1760, død 6. april 1794) var en fransk revolutionsmand.

Han blev født i Guise i Picardiet og studerede sammen med Robespierre på Collège Louis-le-Grand i Paris og blev advokat der. 

Opdraget med oldtidens republikanske idealer for øje, fattig og livslysten, urolig og let påvirkelig, som han var, kastede han sig fra første Færd ud i revolutionsrøret; under gæringen i juli 1789 efter Neckers afsked, gav han signalet til oprør ved en ilter henvendelse til folkeskaren i Palais Royals have (hvor hans statue er rejst), og han medvirkede ved Bastillens erobring. 

Taler var han ikke, men førte en udmærket pen. Hans æggende og hoverende skrift Discourse de la Lanterne aux Parisiens forherliger den lygtepæl, hvor pøbelen havde hængt ofrene for sit had. Hans tidsskrift Revolutions de France et de Brabant (november 1789 – juli 1791) kæmpede med patos og vid, men ansvarsløst og uden enhver godmodighed mod revolutionens fjender og fik en meget stor udbredelse. 

Desmoulins var skiftevis under indflydelse af Mirabeau, af Robespierre, i hvis interesse han forfattede sin virkningsfulde Fragment de l’histoire secrète de la Révolution (1793) mod girondinerne, og varigst og mest skæbnesvangert af Danton, hvis nabo og omgangsven han var. 

Sammen med ham deltog han i den radikale agitation mod kongen efter hans flugtforsøg og måtte en tid holde sig skjult sammen med Danton i oprøret 10. august 1792; han blev hans sekretær i Justitsministeriet og fulgte ham som Konventsmedlem. 

Også Dantons sidste kamp mod rædselsherredømmet gjorde Desmoulins med; i sit tidsskrift Le Vieux Cordelier (december 1793) gik han løs på de voldsomme pariserdemagoger, Hébert og hans venner, men drejede efterhånden spidsen så tydeligt mod selve Robespierres ubarmhjertighed og angiversystem, at hans bogtrykker nægtede at trykke bladet, og hans gamle studiekammerat Robespierre lod ham dele lod med Danton. 

Natten til 31. marts blev Desmoulins arresteret, fremstillet for Revolutionstribunalet sammen med bl.a. Danton og danskeren Johann Friedrich Diedrichsen), dømt til døden og henrettet 6. april 1794. Hans hustru Lucile blev guillotineret 13. samme måned, 24 år gammel.

Kilder 

 

Politikere fra Frankrig
Journalister fra Frankrig
Faglitterære forfattere fra Frankrig
Personer guillotineret under Den franske revolution
Personer i oplysningstiden
Salmonsens
Kunstnernes Påskeudstilling

Kunstnernes Påskeudstilling, forkortet KP, er en censureret kunstudstilling, der siden 1947 årligt har været afholdt i Aarhus. 

Sideløbende med KP, findes også Kunstnernes Efterårsudstilling, forkortet KE siden 1915 i København, og Kunstnernes Sommerudstilling siden 1973 årligt i Tistrup ved Varde.

Eksterne henvisninger 
 KPs hjemmeside 

Påskeudstilling
Dansk kultur
Etableret i 1947
Kultur i Aarhus
Udstillinger i Danmark
Norsk lundehund

Norsk lundehund er en gammel Spidshunderace med helt specielle egenskaber og forudsætninger til at fange lunder i et vanskelig tilgængeligt område. Racen har en helt speciel anatomi og er en af verdens mest sjældne hunderacer. Den første lundehund kom til Danmark i 1976, og der er i dag ca. 120 i Danmark.

Oprindelse og alder 
Lundehundene stammer fra Værøy, en norsk ø ca. 18 km² syd for Lofoten. De første skrevne kilder er fra slutningen af 1500-tallet, men racen opstod formodentlig for mere end 1000 år siden. Det var almindeligt at bøndene på øen Røst omkring 1830 holdt 10-12 lundehunde. Ved slutningen af 1800-tallet blev lundefangst med hund afløst af brug af net: Det førte til en stor tilbagegang af hundebestanden. I 1940 var der kun ca. 50 hunde tilbage. I 1939 blev 1 hanhund og 3 tæver sendt til en opdrætter; det blev racens redning, da de andre hunde i 1941 døde af hvalpesyge. I 2006 var antallet reduceret til fem nærtbeslægtede individer.

Udseende, anatomi og fysik 
Lundehunden har seks tæer på hver fod, og den har også en række andre anatomiske særtræk. Mange af dem findes ellers kun hos vilde hunde. Muskulaturen i den ydre del af øret fungerer, så hunden kan lukke øret for smuds og sand og det indre øre beskyttes. Muskulatur, sener og ledbånd i bugen er så fleksible, at lundehunden er velegnet til at klatre på stejle fjeldsider. Det øverste nakkeben er desuden forbundet med hoveddskallen så hovedet kan bøjes bagover, så issen rører ryggen.
Dens meget bevægelige skulderled gør, at den kan føre benene helt ud til siden. Et andet særtræk er, at de forreste hjørnetænder kan mangle både i over og undermund.

Lundehunden er lille og let, men stærk og udholdende. Kroppen er rektangulær. Hannen bliver ca. 35–38 cm i højden, og tæverne ca. 32–35 cm. Hanhundens vægt er på ca. 7 kg til 10 kg, mens tævens vægt er på ca. 6 til 7 kg.
De store og kraftige hanner blev brugt under jagten på ungfugle. Når de skulle forlade reden i august, kastede de sig ud fra klippene højt over havet. Mange af dem nåede ikke vandet, men ramte stenene og blev mere eller mindre passive, og det var de store hundes opgave at hente dem. Ungfuglene var fede og møre og de var eftertragtede.

Andet 
Lundehunden er oprindelig avlet til at jage lunder, men de er nu fredet i Norge. I dag er den derfor først og fremmest en god familiehund, der er årvågen, energisk og livlig, hengiven og trofast mod dem, den kender.

Lundehunden er hurtig, smidig og kan komme ind alle vegne. Den har godt af mental aktivering og vil gerne have motion. Den er god til søgearbejde og har beholdt sit jagtinstinkt. Trænes den venligt, kan den lære mange øvelser og blive en lydig hund.

Først efter at stammen af lundehundene i Norge passerede 200 hunde, blev det tilladt at eksportere dem. Racen er stadig udrydningstruet.

Referencer

Eksterne henvisninger 
 Wikipedia no, kilde
 Lundehundens kendetegn
 Norsk Lundehund Klubb 
 The international Community for the Norsk Lundehund 
 www.norsk-lundehund

Spidshunde
Lundehund
The Break-Up

The Break-Up er en amerikansk romantisk komediefilm fra 2006 instrueret af Peyton Reed. Filmen har Vince Vaughn og Jennifer Aniston i hovedrollerne. Vaughn var også med til at skrive manuskriptet og producerede filmen.

Medvirkende 
Vince Vaughn som Gary Grobowski
Jennifer Aniston som Brooke Meyers
Joey Lauren Adams som Addie Jones
Cole Hauser som Lupus Grobowski
Jon Favreau som Johnny Ostrofski
Jason Bateman som Mark Riggleman
Judy Davis som Marilyn Dean
Justin Long som Christopher Hirons
John Michael Higgins som Richard Meyers
Ann-Margret som Wendy Meyers
Vincent D'Onofrio som Dennis Grobowski
Peter Billingsley som Andrew
Mary-Pat Green som Mischa
Keir O'Donnell som Paul Grant
Geoff Stults som Mike Lawrence

Ekstern henvisning 
 

Break-Up
Amerikanske film fra 2006
Break-Up
Deep Impact

Deep Impact er en amerikansk science fictionfilm fra 1998 instrueret af Mimi Leder. Filmen har Robert Duvall, Morgan Freeman, Elijah Wood og Téa Leoni i hovedrollerne.

Medvirkende 
 Robert Duvall som kaptajn Spurgeon "Fish" Tanner
 Téa Leoni som Jenny Lerner
 Elijah Wood som Leo Biederman
 Morgan Freeman som præsident Tom Beck
 Vanessa Redgrave som Robin Lerner
 Maximilian Schell som Jason Lerner
 Leelee Sobieski som Sarah Hotchner
 James Cromwell som Al Rittenhouse
 Ron Eldard som Dr. Oren Monash, NASA
 Jon Favreau som Dr. Gus Partenza
 Laura Innes som Beth Stanley
 Mary McCormack som Andrea "Andy" Baker, NASA
 Richard Schiff som Don Biederman
 Blair Underwood som Mark Simon, NASA
 Mike O'Malley som Mike Perry
 Charles Martin Smith som Dr. Marcus Wolf
 Dougray Scott som Eric Vennekor
 Kurtwood Smith som Otis Hefter

Ekstern henvisning 
 

Science fiction-film fra USA
Amerikanske film fra 1998
Teller

Teller har flere betydninger:

 Fortune Teller
 Teller mine
 Teller - flertal af tell; arkæologisk høj skabt af menneskelig bosættelse ved at forskellige arkæologiske lag over flere århundreder har ført til et stadigt højere niveau

 Efternavn
 Edward Teller
 Janne Teller (* 1964), dansk forfatter og essayist af østrigsk/tysk familiebaggrund

 Andet
 Teller (virksomhed) - et datterselskab i Nets koncernen
 Jahn-Teller effekten

Danske efternavne
Nedertyske efternavne
Erhvervsmæssige efternavne
Martin Balsam

Martin Balsam (født 4. november 1919 i New York City, USA, død 13. februar 1996 i Roma, Italien) var en amerikansk skuespiller.

Han var en eftertragtet skuespiller, mest kendt i rollen som detektiven i Alfred Hitchcocks Psycho fra 1960. Han vandt en Oscar for bedste mandlige birolle for sin rolle som Arnold Burns i filmen A Thousand Clowns.

1957-1962 var han gift med skuespillerinden Joyce Van Patten.

Eksterne henvisninger 

 

Skuespillere fra New York
Oscar for bedste mandlige birolle
Personer fra New York City
Jøder fra USA
Amerikanere i 1900-tallet
Bad Boys (film fra 1995)

Bad Boys er en amerikansk actionkomediefilm fra 1995 instrueret af Michael Bay og produceret af Jerry Bruckheimer. Bad Boys har Will Smith og Martin Lawrence i hovedrollerne som de to politibetjente Mike Lowrey og Marcus Burnett. Filmen blev i 2003 efterfulgt af Bad Boys II.

Medvirkende 
 Will Smith
 Martin Lawrence
 Téa Leoni
 Tchéky Karyo
 Joe Pantoliano
 Emmanuel Xuereb
 Nestor Serrano
 Julio Oscar Mechoso
 Theresa Randle

Ekstern henvisning 
 

Amerikanske film fra 1995
Film instrueret af Michael Bay
Medier produceret af Jerry Bruckheimer
Actionfilm fra USA
Komediefilm fra USA
Tromsøbroen

Tromsøbroen er en bro som krydser Tromsøysundet mellem Tromsdalen på fastlandet og Tromsø på Tromsøya. Broen blev tegnet af Erling Viksjø og var den første frit frembyg-bro som blev bygget i Norge. Broen fik prisen Betongtavlen for 1963.

Broen består af pladsstøbt dække i beton, med slanke bropiller, også i beton. «Frit-frem-delen» blev støbt i sektioner på 3 m af gangen, på hver side, til enderne mødtes. Broen har 58 spænd. Den blev bygget fra 1958 og åbnet i 1960 og er nu en del af riksvej 862. 

Tromsøbroen blev i 2002 foreslået beskyttet i Nasjonal verneplan for veger, bruer og vegrelaterte kulturminner. Riksantikvaren fredede Tromsøbroen 17. april 2008.

Tromsøbroen var blandt de mest udsatte for selvmord og selvmordsforsøg i hele landet før der i 2005 blev monteret et «selvmordsgærde» for at forhindre dette. Svenske Vägverket har studeret denne løsning, og vurderer at de vil opsætte lignende i Sverige.

Se også 
 Sandnessundbrua
 Håkøybrua

Tunneler i området 
 Tromsøysundtunnelen
 Kvalsundtunnelen
 Ryaforbindelsen (under bygning)

Referencer

Eksterne henvisninger 

 Arkitektguide om Tromsøbrua

Broer i Troms og Finnmark

Broen
US Wilderness Areas

Et Wilderness eller Designated Wilderness Area (Vildmarksområde) i USA er ikke bare et område med vildmark, men et regeringsejet landområde, udpeget af Kongressen via særlig lovgivning. Områderne er omfattet forskellige beskyttelsesforanstaltninger. Menneskelig aktivitet i de udpegede områder er begrænset til videnskabelige studier og til rekreative formål. Heste er tilladt, men ingen motoriserede køretøjer eller andet motoriseret udstyr.

USA var det første land i verden, der officielt udpegede områder som "beskyttede vildmarksområder". Dette skete med vedtagelsen af Wilderness Act i 1964. 

Formålet med at udpege et område som Wilderness Area er at bevare områdets naturstatus, samt at beskytte flora og fauna. Beskyttelsen sker gennem forbud mod udvikling af området og forbud mod al motoriseret færdsel. Det første Wilderness Area, som blev udpeget var Great Swamp i New Jersey. Området var blevet opkøbt af lokale, som forærede det til staten for at sikre varig beskyttelse. I dag omfatter dette Wilderness Area omkring 31 km², som ligger inden for en afstand af 50 km fra Manhattan.

Områderne, der udpeges, skal hae bevaret en "oprindelig karakter", og må ikke have menneskelig beboelse eller være udviklet på nogen måde. Beskyttelsen af Wilderness Areas er højere end den beskyttelse som en udpeget nationalpark opnår. Mange US Wilderness Areas ligger da også inden for grænserne af nationalparker for at beskytte disses oprindelige områder i højere grad, end det ellers er muligt.

I dag er omkring 400.000 km² udpeget som Wilderness Area i USA. Det svarer til 4,7 % af landets samlede område. Imidlertid ligger 54 % af de udpegede områder i Alaska, så kun 2,6 % af de sammenhængende 48 stater er udpeget som Wilderness. Områderne er meget forskellige i størrelse. Fra Pelican Island i Florida, der er 20.000 m². til Wrangell-Saint Elias Wilderness i Alaska, der er 36.740 km².

Noter

Eksterne links 
 The Wilderness Act af 1964  
 Kampgne for Wilderness områder 
 Kort over USA's Wilderness Areas  

Beskyttede områder i USA
Wilderness

Wilderness kan henvise til

 US Wilderness Areas - naturbeskyttede områder i USA
 Wilderness, Sydafrika - en by i Western Cape provinsen
Tyrese Gibson

Tyrese Darnell Gibson, kaldet Tyrese eller Black-Ty, født 30. december 1978 i Los Angeles, Californien, USA, er en amerikansk skuespiller, rapper, musiker og fotomodel. Efter at havde udgivet adskillige albums, udskiftede han sin karriere som skuespiller, der tilegnede ham et stort antal roller i Hollywood film.

Diskografi

Album 

 1998 – Tyrese 
 2001 – 2000 Watts 
 2002 – I Wanna Go There
 2006 – Alter Ego

Singler 
 1998 – Nobody Else
 1999 – Sweet Lady 
 2001 – I Like Them Girls
 2001 – Just A Baby Boy (feat. Snoop Dogg)
 2002 – How You Gonna Act Like That
 2003 – Signs Of Love Makin'
 2006 – Pulling Me Back (Chingy feat. Tyrese)
 2006 – One
 2006 – Get It In (feat. Method Man)(produceret af Scott Storch)
 2009 – Take Me Away
 2010 – Perfume (Feat. James Fauntleroy & Chris Brown)

Filmografi 

 Baby Boy (2001) – Joseph "Jody" Summers 
 2 Fast 2 Furious (2003) – Roman Pearce 
 Flight of the Phoenix (2004) – A.J. 
 Four Brothers (2005) – Angel Mercer 
 Annapolis (2006) – Cole
 Waist Deep (2006) – O2 
 Transformers (2007) – USAF Tech Sergeant Epps 
 The Take (2008) – Adell Baldwin
 Death Race (2008) – Machine Gun Joe 
 Transformers: De faldnes hævn (2009) – Sergeant Epps 
 Fast and Furious (2009) – Roman Pearce (cameo)
 Luke Cage (2009) – Luke Cage
 Legion (2010) – Kyle Williams 
Fast & Furious 5 (2011) - Roman Pearce
 Fast and Furious 6 (2013) - Roman Pearce

Eksterne henvisninger 

 
 Officielle hjemmeside

Skuespillere fra USA
Rappere fra USA
Personer fra Los Angeles
Canterbury Cathedral

Canterbury Katedral er en af de ældste kirker i England. Den er sæde for ærkebiskoppen af Canterbury, og dermed moderkirke for Den anglikanske kirke. Det formelle navn er Cathedral and Metropolitan Church of Christ at Canterbury; katedralen er altså viet til Jesus Kristus.

Historie

Grundlagt af Augustin 

Katedralens første ærkebiskop var Sankt Augustin af Canterbury, tidligere abbed af benediktinerordenens kloster for Apostelen Andreas i Rom. Han blev som missionær sendt af pave Gregor 1. i år 597 til angelsakserne. Augustin grundlagde katedralen i 602 og viede den til Frelseren. Arkæologiske undersøgelser under gulvet i kirkeskibet i 1993 afslørede grundvoldene til den oprindelige angelsaksiske katedral, som var bygget tværs over en tidligere romersk vej.

Augustin grundlagde også klosteret viet til Sankt Peter og Paulus uden for bymurene. Den blev senere viet til Augustin selv og hedder nu St Augustine's Abbey. Den var i mange århundreder gravsted for ærkebiskopper. Ruinerne af klosteret, paladset og oldtidskirken for Sankt Martin blev i 1988 taget med på UNESCOs Verdensarvsliste. De forvaltes af English Heritage.

Kong Henrik 4. af England er begravet i kirken.

Referencer

Eksterne henvisninger 

 Officiel hjemmeside
 Billeder fra katedralen

Se også 
 Canterbury Cross

Domkirker i England
Britiske kongers gravkirker
 
Verdensarvsområder i Storbritannien
Cathedral
Arvid Florman

Arvid Henrik Florman (født 6. september 1761, død 21. januar 1840) var en svensk anatom og læge.

Florman blev medicinsk licentiat 1786. Han studerede dels i Lund, dels i København, hvor han også studerede veterinærvidenskab under Abildgaard. Han udnævntes til docent i anatomi i Lund 1785, var 1788-90 marinelæge og deltog i slaget ved Hogland 1788, samt tjenstgjorde ved det militære hospital i Karlskrona, hvor han underviste de yngre kirurger.

Erfaringerne fra en epidemi, der rasede på skibene under hans tjenestetid, samlede han i sin disputats: De febre biliosa anno 1788 nautas afficiente (1791). Han studerede 1797—98 udenlands og var 1801—31 professor i anatomi, kirurgi og veterinærvidenskab i Lund. Efterverden omtaler Florman som den, der grundlagde det rationelle studium af anatomien i Sverige, og hans fortjenester af veterinærvidenskaben var også betydelige. Han er også kendt som totalafholdsmand. Vetenskapernes Akademi slog 1851 en erindringsmedalje for ham.

Han skrev blandt andet Thesaurus anatomicus (1817), Anatomisk handbok (1823—30), Kan man af utvärtes tecken eller genom dissection med visshet bestämma, om en menniska eller annat djur, som upptagas ur vattnet, är drunknadt eller på annat sätt omkommit? (oprindelig i det danske tidsskrift Nyt Bibliothek for Physik, Medicin og Oeconomie, I, 1801; desuden i Hedins Vetenskaps-Journal for läkare och fältskärer, II, 1801, og på tysk); dernæst Pharmacopoea veterinaria eller Handbok for Häst- och Boskapsläkare (1809), Underrättelser om hushållsdjurenes vård och skötsel (1834). Fürst udgav 1896 A. Retzius breve til Florman og skrev i Lunds Universitets årsberetning 1899 om Florman og veterinærvidenskaben.

Kilder 
 

Anatomer fra Sverige
Læger fra Sverige
Veterinær
Faglitterære forfattere fra Sverige
Svensksprogede forfattere fra Sverige
Medlemmer af Kungliga Vetenskapsakademien
Ansatte ved Lunds Universitet
Personer i den gustavianske periode
Svenskere i 1800-tallet
Salmonsens